ප්‍රංශයේ උපහාසාත්මක සඟරාවක් වන "චාර්ලි හෙබ්ඩෝ" සඟරාවේ කලින් කාර්යාල ඉදිරිපිට සිදු වූ පිහි ප්‍රහාරයකින් පුද්ලයන් සිවුදෙනකු තුවාල ලබා ඇතැයි එරට අග්‍රාමාත්‍ය ඡෝ කැස්ටෙක්ස් පැවැසීය. පිහි ප්‍රහාරයට ලක්වූ සිවුදෙනාගෙන් දෙදෙනකුගේ තත්ත්වය බරපතළ යැයි ද සැකකරුවන් දෙදෙනකු සොයා පොලිස් මෙහෙයුම් ක්‍රියාත්මක කර ඇතැයි ද පැරිස් පොලිස් දෙපාර්තමේන්තුව සඳහන් කළේය. ප්‍රහාරයෙන් පසු එක් සැකකරුවකු අල්ලාගැනීමට හැකි වූ බවත් තමන් එම ප්‍රහාරයට සම්බන්ධ නැතැයි ඔහු පැවැසූ බවත් පොලිසිය පසුව සඳහන් කළේය. "පැරිස් නුවරදී බරපතළ සිද්ධියක් වෙලා තියෙනවා" යැයි මාධ්‍යවේදීන් අමතමින් ප්‍රංශ අග්‍රාමාත්‍යවරයා කීය. ප්‍රංශ අග්‍රාමාත්‍යවරයා උතුරුදිග ප්‍රංශයට යෑමට නියමිතව තිබූ අතර එම සංචාරය අවලංගු කර අභ්‍යන්තර අමාත්‍යාංශයේ අර්බුද සාකච්ඡා කෙරෙන මධ්‍යස්ථානය වෙත කඩිනමින් ගියේය.
මාධ්‍යවේදීන් අමතමින් ප්‍රංශ අග්‍රාමාත්‍යවරයා කිව්වේ කුමක්ද?
"පැරිස් නුවරදී බරපතළ සිද්ධියක් වෙලා තියෙනවා"